Publication: Magyar Közlöny
Issue: MK-2008-84 (Year: 2008, Number: 84)
Era: 2004-2010
Section: tárgyában címû 1931. évi IV. törvény. Ez a rendelkezés
Paragraph Index: 776

7. Az 5. bekezdés rendelkezéseinek sérelme nélkül, ha ezen egyezmény értelmében egy tulajdonos vagy a tulajdonos részére garanciát nyújtó személy ellen kártérítési keresetet indítanak egy részes állam illetékes bíróságán, akkor az eljárásban részt vevõ felek mindegyike jogosult az érintett állam nemzeti jogszabályai alapján értesíteni a HNS Alapot az eljárásról. Ha ilyen értesítésre az érintett bíróság által alkalmazott törvények által megkívánt alakiságokkal összhangban, olyan idõben és oly módon került sor, hogy a HNS Alap ténylegesen olyan helyzetben volt, amely lehetõvé tette tényleges közremûködését az eljárásban, úgy a bíróság által egy ilyen eljárás során hozott bármilyen ítélet, miután az ítélethozatal helye szerinti államban jogerõre emelkedett és végrehajthatóvá vált, kötelezõ erejû lesz a HNS Alapra nézve abban az értelemben, hogy a kérdéses ítélet tényállását és megállapításait a HNS Alap még akkor sem vitathatja, ha ténylegesen nem kapcsolódott be az eljárásba. Elismerés és végrehajtás

Source: https://magyarkozlony.hu/hivatalos-lapok/9a6d9541331256546d4af52d93d8f97379eb18c1/dokumentumok/11068e7f11bd61188d5f8d10983dced31d61a723/letoltes